Publication: Magyar Közlöny
Issue: MK-2002-41 (Year: 2002, Number: 41)
Era: 1990-2004
Section: A 6/1998. (III. 11.) AB határozattal elbírált ügy kapcsán
Paragraph Index: 912

A 6/1998. (III. 11.) AB határozattal elbírált ügy kapcsán megállapította, hogy az Alkotmány 57. § (1) bekezdése — figyelemmel az 1976. évi 8. törvényerejû rendelettel kihirdetett Polgári és Politikai Jogok Nemzetközi Egyezségokmánya 14. cikk 1. pontjának, továbbá az 1993. évi XXXI. törvénnyel kihirdetett, az emberi jogok és az alapvetõ szabadságok védelmérõl szóló Egyezmény (a továbbiakban: Egyezmény) 6. cikk 1. pontjának értelmezésére is — a tárgyaláshoz való jognál szélesebb alkotmányos követelményeket állít. „’A tisztességes eljárás’ (fair trial) követelménye nem egyszerûen egy a bíróságnak és az eljárásnak itt megkövetelt tulajdonságai közül (ti. mint ’igazságos tárgyalás’), hanem az idézett alkotmányi rendelkezésben foglalt követelményeken túl — különösen a büntetõjogra és eljárásra vonatkozóan — az 57. § többi garanciájának teljesedését is átfogja. Sõt, az Egyezségokmánynak és az Emberi Jogok Európai Egyezményének — az Alkotmány

Source: https://magyarkozlony.hu/hivatalos-lapok/98bfe11c66f538467b429acff098ae9fe9b0e8dc/dokumentumok/c06bdd1174184d484f03ff181208ea76b566e18d/letoltes